La Policia Local d'Algemesí posa en marxa el servei de convivència ciutadana
Sin fecha

L'Ajuntament d'Algemesí ha presentat les dues noves motos que acaben e entrar en servei amb la finalitat de reforçar el nou servei de convivència ciutadana, un dispositiu que pretén, segons el comissari cap de la Policia Local, Erich Vanacloig, “donar una resposta a les inquietuds dels veïns”. El servei de convivència ciutadana es tracta d'un operatiu policial específic per a donar resposta als veïns en dies i hores en els quals s'han detectat que es produeixen una sèrie d'incidències que es volen eradicar. Per a l'alcaldessa, Marta Trenzano, tant l'adquisició i entrada en funcionament de les dues noves motos com del servei de convivència ciutadana busquen “una major presència d'agents als carrers, una policia cada vegada mes pròxima a la gent, una policia de barri però sense deixar de costat altres aspectes de seguretat en els quals també treballen”.